recursal/SuperWikiNEXT-32B huggingface dataset:
**நீர் தோசை** (*Neer dosa*) அல்லது **தண்ணீர் தோசை** (துளு) அரிசி மாவிலிருந்து தயார் செய்யப்படும் சுவையான உணவாகும். இது துளு நாடு மற்றும் உடுப்பியின் பகுதிகளிலும் பரிமாறப்படும் மங்களூர் உணவு வகைகளுள் ஒன்றாகும்.

கண்ணோட்டம்
----------

*நீர்* என்பது துலு மொழியில் தண்ணீருக்கான சொல்.

மற்ற தோசைகளைப் போலல்லாமல் நீர் தோசை இதன் எளிய தயாரிப்பு முறை மற்றும் நொதித்தல் இல்லாமையால் பெயர் பெற்றது. வழக்கமாக நீர் தோசை தேங்காய் சட்னி, சாம்பார், சாகு மற்றும் கோழி, மட்டன், மீன் மற்றும் முட்டை கறி போன்ற அசைவ உணவுகளுடன் வழங்கப்படுகிறது.

தேவையான பொருட்கள்
-----------------

நீர் தோசையில் பல வேறுபாடுகள் இருந்தாலும், இவை அனைத்திற்கும் பொதுவான இரண்டு அடிப்படை பொருட்கள் ஊறவைத்த அரிசி (அல்லது அரிசி மாவு) மற்றும் உப்பு ஆகும்.

தயாரிப்பு
---------

நீர் தோசை தயாரிக்க அரிசி மாவு நொதிக்கத் தேவையில்லை. அரிசியைக் குறைந்தது 2 மணி நேரம் ஊற வைக்க வேண்டும். விரைவாகக் கழுவி வடிகட்டிய பிறகு, அரிசியுடன் தண்ணீர் சேர்த்து அரைக்க வேண்டும். மாவின் இளக்கத்திற்கு ஏற்ப கூடுதல் அளவு தண்ணீரைச் சேர்த்து, சுவைக்காக உப்பு சேர்க்கவேண்டும். இறுதியாக இந்த மாவினைத் சூடான தோசைக் கல்லில் வார்த்து தோசை தயாரிக்கலாம்.

மேலும் காண்க
------------

* இந்திய ரொட்டிகளின் பட்டியல்

மேற்கோள்கள்
-----------

1. ↑  S, Latha Maheswari (2015-10-03) (in en). *So Tasty Healthy Low Calorie Vegetarian Cooking Book-2: Take care calorie by calorie DOSAS AND SOUTH INDIAN MOUTH WATERING VARIETIES*. AB Publishing House. பன்னாட்டுத் தரப்புத்தக எண்:9781517632694. .
2. 1 2  "Mangalorean cuisine is anything but fishy!". *Outlook*. .
3. ↑  "Neer Dosa Recipe". *NDTV*. .
4. ↑  "If you're craving for Mangalorean fare, Anupam's Coast II Coast, hits the spot". *The Hindu*. .
5. ↑  "6 Dishes from Udupi Every South Indian Food Lover Must Try". *NDTV*. .
6. ↑  "How to Make Neer Dosa". *NDTV*. .
7. ↑   *South Indian Cooking*. .
8. ↑  "Neer Dosa". *Manorama Online*. .

வெளி இணைப்புகள்
---------------

* 

* பொதுவகத்தில் நீர் தோசை தொடர்பாக ஊடகக் கோப்புகள் உள்ளன.
4வது பட்டமளிப்பு மேடை பின்புலக் காட்சி
**கர்நாடகா சமசுகிருத பல்கலைக்கழகம்** (*Karnataka Sanskrit University*) என்பது இந்தியாவின் கர்நாடக மாநிலம் பெங்களூரில் உள்ள பல்கலைக்கழகம் ஆகும். இப்பல்கலைக்கழகம் சமசுகிருத மொழியின் வளர்ச்சி மற்றும் ஆராய்ச்சி மேம்பாட்டிற்காகத் தோற்றுவிக்கப்பட்டதாகும்.

வரலாறு
------

இப்பல்கலைக்கழகம் 2010ஆம் ஆண்டு கர்நாடக அரசால் நிறுவப்பட்டது. கர்நாடக சமசுகிருத பல்கலைக்கழகம் சமசுகிருத மொழி வளர்ச்சிக்காக உருவாக்கப்பட்ட பல்கலைக்கழகமாகும். சமசுகிருதம் அறிவார்ந்த, அறிவியல், இலக்கிய, கலாச்சார பாரம்பரியம் கொண்ட மொழியாகும்.[]

கர்நாடகாவில் சமசுகிருதத்தினை கற்பிக்கும் 31 கல்லூரிகள் உள்ளன. மேலும் மாநிலம் முழுவதும் 243 வேதம் மற்றும் சமசுகிருத பாடசாலைகள் உள்ளன. சமசுகிருத பாடசாலைகளை நிர்வகிப்பதற்காகக் கர்நாடக அரசால் சமசுகிருத கல்வி இயக்குநரகம் நிறுவப்பட்டுள்ளது.[]

பல்கலைக்கழக அமைப்பு
-------------------

கர்நாடக சமசுகிருத பல்கலைக்கழகம் முக்கியமாக நான்கு பிரிவுகளைக் கொண்டுள்ளது. அவை: 

1. கற்பித்தல் பிரிவு
2. ஆராய்ச்சி பிரிவு
3. வெளியீட்டுப் பிரிவு
4. நிர்வாக பிரிவு

இராமநகர் மாவட்டம், மாகடி வட்டம், குதுரு ஹோப்ளியில் இப்பல்கலைக் கழகத்திற்கு நூறு ஏக்கர் நிலம் தேர்ந்தெடுக்கப்பட்டது. இப்பல்கலைக்கழகம் தற்போது 2 பல்கலைக்கழக உறுப்பு கல்லூரிகள், 10 உதவி பெறும் இணைப்புக் கல்லூரிகள் மற்றும் 9 உதவி பெறாத இணைப்புக் கல்லூரிகளை இதன் வரம்பில் உள்ளடக்கியுள்ளது. இது கர்நாடகாவில் பல்கலைக்கழகத்திற்கு முந்தைய கல்வியைக் கவனித்துக்கொள்வதற்காக சமசுகிருத கல்வி இயக்குநரகத்தை நிறுவியுள்ளது. இந்த இயக்குநரகம் மாநிலம் முழுவதும் 354 அங்கீகரிக்கப்பட்ட சமசுகிருத பாடசாலை கண்காணிக்கும் பணியினை உள்ளடக்கியது.

மேற்கோள்கள்
-----------

1. ↑  "Chancellor". 2017-10-05 அன்று மூலம் பரணிடப்பட்டது. 2021-11-05 அன்று பார்க்கப்பட்டது.
2. ↑  "Sanskrit university convocation on June 14". The Hindu. 9 June 2013. 30 June 2014 அன்று பார்க்கப்பட்டது.

அதிகாரப்பூர்வ தளம்
------------------

* அதிகாரப்பூர்வ இணையதளம்
**பலே கோடல்லு** (*Bhale Kodallu*) திரைப்படம் 1968-ஆம் ஆண்டு வெளியான ஓர் இந்தியத் தெலுங்குத் திரைப்படமாகும். இத்திரைப்படத்தை கைலாசம் பாலசந்தர் எழுதி, இயக்கினார். இந்த படம் தமிழிலும் தெலுங்கிலும் ஒரே நேரத்தில் படமாக்கப்பட்டாலும், தமிழில் வெளிவந்து ஓர் ஆண்டிற்கு பிறகுதான் தெலுங்கில் வெளிவந்தது. இத்திரைப்படத்தில் எஸ். வி. ரங்கா ராவ், சௌகார் ஜானகி, காஞ்சனா, ஜெயந்தி, நாகபூஷணம், ராமகிருஷ்ணா, சலம் , ராஜஸ்ரீ, சரஸ்வதி மற்றும் பலர் நடித்துள்ளனர்.

நடிகர்கள்
---------

* எஸ். வி. ரங்கா ராவ் - நரசிம்மன்
* சௌகார் ஜானகி - பார்வதி
* காஞ்சனா - சீதா
* ஜெயந்தி - ருக்மணி
* நாகபூஷணம் - சங்கரம்
* ராமகிருஷ்ணா - ராமன்
* சலம் - கிருஷ்ணா
* ராஜஸ்ரீ - நடிகை
* சரஸ்வதி - சச்சு

கதைச்சுருக்கம்
--------------

நரசிம்மன் (எஸ்.வி.ரங்கா ராவ்) ஓர் ஒய்வு பெற்ற ஆசிரியர். அவரின் மூன்று மகன்களுக்கும் திருமணமாகி ஒரே வீட்டில் கூட்டுக் குடும்பமாக வாழ்ந்து வருகின்றனர். அவர்கள் வசிக்கும் வீட்டிற்கு அருகில் சினிமா நடிகை ராஜஸ்ரீ குடி வருகிறார். அந்த மூன்று தம்பதியரும் ராஜஸ்ரீயை பார்த்து பேச முடிவு செய்கிறார்கள். அவ்வாறு பார்த்து பேசி, ராஜஸ்ரீயை அவர்களது வீட்டிற்கு வருமாறு அழைக்கிறார்கள். ராஜஸ்ரீயும் ஒப்புக்கொள்ள, ராஜஸ்ரீ வீடு போலவே தமது வீட்டையும் புதுப்பிக்கிறார்கள். இந்த மூன்று தம்பதிகள் செய்யும் அனைத்து கேலிக்கூத்துகளையும் தள்ளி நின்று ரசித்து விமர்சிக்கிறார் மாமனார் நரசிம்மன். ராஜஸ்ரீ அவர்கள் வீட்டிற்கு வரும்போது, செல்வந்தராய் காட்சியளிக்க மூத்த மருமகள் ஒரு வைர அட்டிகையை கடன் வாங்குகிறாள். ராஜஸ்ரீ அவர்கள் வீட்டிற்கு வந்து போனதும் இந்த 3 தம்பதியினருக்கு இடையே சிறு சிறு சண்டைகள் ஏற்படுகின்றன. அந்த கடன் வாங்கிய அட்டிகை தொலைந்து விடுகிறது. நடிகை ராஜஸ்ரீயிடம் இந்த 3 கணவன்மார்களும் நெருக்கமாக பழக முயற்சிப்பது அவர்களின் மூன்று மாணவியருக்கும் அறவே பிடிக்கவில்லை. அதனால் மேலும் பிரச்ச்னைகள் அதிகரிக்கின்றன. இந்த பிரச்சனைகளிலிருந்து எவ்வாறு அந்த 3 தம்பதியினரும் மீண்டார்கள் என்பதே தான் மீதி கதை ஆகும்.

தயாரிப்பு
---------

கே. பாலச்சந்தரின் வீட்டிற்கு அருகில் நடிகை சௌகார் ஜானகி வந்த பொழுது அவரது குடும்பத்தினர் உணர்ச்சி வசப்பட்டு ஆரவாரம் செய்த நிகழ்வு பலே கோடல்லு கதைக்கு அடித்தளமாக அமைந்தது.[] இதே திரைப்படம் தமிழிலும், சில கதாபாத்திர மாற்றங்களுடன் பாமா விஜயம் என்ற பெயரில் வெளிவந்தது. இந்த படத்தின் இறுதி நீளம் 4767 மீட்டர்கள் ஆகும்.

இசை
---

இந்த திரைப்படத்தின் இசையமைப்பாளர் ம. சு. விசுவநாதன் ஆவார். சி. நாராயண ரெட்டி இப்படத்தின் பாடல்களை எழுதினார்.

| வரிசை
எண் | பாடல் | பாடகர்கள் |
| --- | --- | --- |
| 1 | சல்லினி இல்லு | பி. சுசீலா, எஸ். ஜானகி, எல். ஆர். ஈஸ்வரி |
| 2 | நேனே வச்சேனு | பிதபுரம் நாகேஸ்வர ராவ், எல்.ஆர்.ஈஸ்வரி |
| 3 | ஆஸ்தி மூரேடு | சத்யம் எம். எல்.ஆர். ஈஸ்வரி |
| 4 | வாடே வாடன்ட்டே | பி. சுசீலா, |
| 5 | அக்கட சூஸினா | பிதபுரம் நாகேஸ்வர ராவ், எல்.ஆர்.ஈஸ்வரி |

வெளியீடு
--------

பலே கோடல்லு திரைப்படம் 26 ஏப்ரல் 1968-ஆம் தேதி வெளியானது. பாமா விஜயம் திரைப்படம் வெளியாகி ஓர் ஆண்டிற்கு பிறகு தான் இப்படம் வெளியானது.

மேற்கோள்கள்
-----------

1. 
2. 
3. 
4. 
5. பரணிடப்பட்டது 2021-04-20 at the வந்தவழி இயந்திரம்

வெளியிணைப்புகள்
---------------

*
**இயற்கையின் சேவைகள்** என்பது, சிறப்பாகப் பொருளாதார ரீதியில் அளவிடப்படக்கூடிய, இயற்கை மனிதனுக்குச் செய்யும் நன்மைகளைக் குறிக்கும் ஒரு தொடராகும். ராபர்ட் கொஸ்டான்சா (Robert Costanza) என்பவரும், வேறு இயற்கை மூலதனம் (natural capital) தொடர்பான கோட்பாட்டாளர்களும், 1990 களில், இயற்கையினால் மனிதனுக்கான இயற்கையின் சேவைகள் பற்றி விரிவான பொருளியல் பகுப்பாய்வுகளை நடத்தினர். இவற்றுள் 17 விடயங்களின் பொருளாதாரப் பங்களிப்பு ஆண்டொன்றுக்கு அண்ணளவாக 33 டிரில்லியன் அமெரிக்க டாலர்கள் எனக் கணிக்கப்பட்டது. இது 25 டிரில்லியன் அமெரிக்க டாலர்கள் எனக் கணிக்கப்பட்ட, மனிதர்களுக்கிடையேயான பொருளியல் நடவடிக்கைகளின் பெறுமானத்திலும் அதிகமாகும். இயற்கையின் சேவைகளின் பெறுமானம், அச் சேவைகளை மனிதரின் பொருளாதார நடவடிக்கைகள் மூலம் பெற்றுக்கொள்வதற்கான செலவினம் என்ற அடிப்படையில் கணிப்பிட்டு மதிப்பீடு செய்யப்பட்டது.

இந்த ஆய்வு, இயற்கை முதலீடு, புவியின் பெறுமானம் (value of Earth), உயிரின் பெறுமானம் (value of life) போன்றவை தொடர்பான வாதங்களில் பெருமளவுக்கு மேற்கோள் காட்டப்பட்டது. இது மனித வளர்ச்சிக் கோட்பாடு, இயற்கை முதலீட்டுவாதம் ஆகியவற்றின் முக்கிய திருப்பு முனையாகும்.
**கர்னல் கணேசன்** (*Colonal Ganesan*) தமிழ்நாட்டின் திருவாரூர் மாவட்டத்தில் பிறந்து, இப்புவிப் பந்தின் தென் துருவத்தில் உள்ள இந்தியாவின் தட்சிண் கங்கோத்ரி ஆய்வுக் குழுவின் தலைவராய், சுமார் ஒன்றரை ஆண்டுகாலம் செலவிட்டவர். இந்தியப் படைத்துறையில் இணைந்து இரண்டு போர்களில் பங்குபற்றியவர். குடியரசுத் தலைவரின் விசிட்ட சேவா பதக்கம் பெற்றவர்.

### பிறப்பு

திருவாரூர் மாவட்டத்தில், மயிலாடுதுறையில் இருந்து திருவாரூர் செல்லும் பாதையில் உள்ள சன்னா நல்லூர் என்னும் சிற்றூரில் பிறந்தவர். இவரது பெற்றோர் பாவாடை, தெய்வானை தம்பதியினர் ஆவார்.

### படிப்பு

பொறியியல் படித்தவர். பொதுப் பணித் துறையில் பணியாற்றியவர்

### இராணுவம்

1963 ஆம் ஆண்டு பொதுப் பணித் துறைப் பொறியாளர் பதவியினைத் துறந்து விட்டு, இந்திய இராணுவத்தில் சேர்ந்தார். 30 ஆண்டுகால இராணுவ வாழ்வில், குஜராத், இராஜஸ்தான் முதல் ஜம்மு காஷ்மீர், இந்திய நேபாள எல்லை, பின்னர் இந்தியாவின் வடகிழக்கில், இந்திய சீன எல்லைப் பகுதிகளிலும் பணியாற்றியவர்.

### விழுப்புண் விருது

இரண்டு இந்தியப் போர்களில் பங்கு பெற்று விழுப்புண் விருது பெற்றவர்

அண்டார்டிகா பணி
---------------

1987 ஆம் ஆண்டு இந்திய தென்துருவ ஆராய்ச்சித் தளமான தட்சிண் கங்கோத்ரி ஆராய்ச்சித் தளத்தின் தலைவராய் பொறுப்பேற்று இரண்டு கோடை காலம், ஒரு குளிர் காலம் என ஒன்றரை ஆண்டுகளை தென் துருவத்தில் ஆய்வுப் பணி மேற்கொண்டவர்.

குடியரசுத் தலைவர் விருது
------------------------

1994 ஆம் ஆண்டு ஜனவரி 26 ஆம் நாள் குடியரசுத் தலைவரின் விசிட்ட சேவா பதக்கம் பெற்றவர்

அகத்தூண்டுதல் பூங்கா, சன்னாநல்லூர்

அறிவுத் திருக்கோயில்
--------------------

தென் துருவத்தில் 500 மீட்டர் ஆழத்தில் புதைந்திருந்த, சூரிய ஒளியினையே கண்டிராத, ஒரு பெரும் கல்லினை எடுத்து வந்து, சன்னா நல்லூரில், ஒரு தூணின் உச்சியில் அமர்த்தி, அறிவுத் திருக்கோயில் என்னும் பெயரில், அகத்தூண்டுதல் பூங்கா ஒன்றினை நிறுவியுள்ளார்

மேற்கோள்கள்
-----------

1. ↑  [சிவந்தமண் கைப்பிடி நூறு நூல்]
2. ↑  100010509524078 (2019-02-27). "IAF Attack Retired Army Officers appreciation". *Maalaimalar* (English). 2021-03-21 அன்று பார்க்கப்பட்டது.CS1 maint: Unrecognized language (link)
3. ↑  [கர்னல் கணேசன் நூல்,]
4. ↑  [எல்லைப் புறத்தில் ஒரு இதயத்தின் குரல் நூல்]
பலேரம் விரிகுடா
**பலேரம்** (*Phalerum* or *Phaleron* ( பண்டைக் கிரேக்கம்: Φάληρον *( Phálēron* *)* , கிரேக்கம்: Φάληρο‎ ( *Fáliro*) என்பது பண்டைய ஏதென்சின் துறைமுகம் ஆகும். இது ஏதென்சின் அக்ரோபோலிசின் 5 கிமீ, தென்மேற்கே, சரோனிக் வளைகுடாவின் விரிகுடாவில் இருந்தது. இந்த விரிகுடா "பே ஆஃப் ஃபலேரம்" ( கிரேக்கம்: Όρμος Φαλήρου‎ Órmos Falíru *)* என்றும் அழைக்கப்படுகிறது.

பலேரம் பகுதி இப்போது பலயோ பாலிரோ, கல்லிதியா, மொஸ்காடோ, நியோ பிலிரோ ஆகிய நகரங்களால் ஆக்கிரமிக்கப்பட்டுள்ளது. இவை அனைத்தும் தற்போது ஏதென்ஸ் மாநகரத்தின் ஒரு பகுதியாக உள்ளன.

கிமு 491 இலிருந்து பிரேயசின் முன்பகுதியில் மூன்று பாறை இயற்கை துறைமுகங்களை தெமிஸ்ட்டோக்ளீஸ் ஆக்குவதற்கு முன், ஏதென்சின் முக்கிய துறைமுகமாக பலேரம் இருந்தது.  ஆண்ட்ரோஜியசின் மரணத்திற்குப் பிறகு கிரீட்டிற்குச் சென்றபோது தீசுசு செய்ததைப் போலவே, மெனெஸ்தியஸ் தனது கடற்படையுடன் பலேரத்திலிருந்து திராய்க்குச் சென்றார் என்று கூறப்படுகிறது. 

அண்மையில், தொல்லியல் ஆய்வாளர்கள் பண்டைய ஏதென்சின் முதல் துறைமுகத்தின் தடயங்கள் போல் தோன்றியதை, நகரத்தின் கடற்படை மற்றும் கப்பல் மையம் பிரேயசுக்கு மாற்றுவதற்கு முந்தைய பகுதியைக் கண்டுபிடித்துள்ளனர். நவீன கடற்கரையில் இருந்து சுமார் 350 மீ தொலைவில் உள்ள தளத்தில், மட்பாண்டங்கள், துறைமுகத்தில் பயன்படுத்தப்பட்ட வண்டிகளின் தடங்கள் மற்றும் கப்பலில் பயணிக்க காத்திருக்கும் பயணிகள் உணவை சமைத்து வைத்திருக்கும் தற்காலிக நெருப்பிடம் ஆகியவை இருந்தன.

 *ஒலிம்பியாஸ்*, ஒரு பழங்கால ட்ரைரீம் கடற்படைக் கப்பலின் நவீன புனரமைப்பு.
இந்தத் தலத்தில் கடல்சார் பாரம்பரியப் பூங்கா, பாதுகாக்கப்பட்ட வரலாற்று கப்பல்களின் தொகுப்பு போன்றவை அமைந்துள்ளன. பால்கன் போர்கள் மற்றும் முதலாம் உலகப் போரின் போது கிரேக்க கடற்படையின் கடற்படைத் தலைமைக் கப்பலாக இருந்த *ஹெச்எஸ் அவெரோஃப்* (இப்போது மிதக்கும் அருங்காட்சியகம்) என்ற கிரேக்க கப்பலின் நிரந்தர நங்கூரம் இதன் தெற்கு முனையில் இடப்பட்டு உள்ளது. மற்ற அருங்காட்சியகக் கப்பல்களில் கிரேகக் கடற்படை அழிப்பான் எச் விலோஸ் (டி16), பழைய கம்பிவடக் கப்பல் *Thalis o Milisios* (Thales of Miletos)  மற்றும் *ஒலிம்பியாஸ்*, ஒரு பண்டைய டிரைரீம் எனப்புடும் மூவரித்தோணி கடற்படைக் கப்பலின் நவீன புனரமைப்பு ஆகியவை அடங்கும்.

குறிப்பிடத்தக்கவர்கள்
---------------------

* திமெட்ரியஸ் ஆஃப் பலேரம், பேச்சாளர்
* தியோஜெனெஸ் லார்டியஸ், முசேயஸ் பலேரத்தில் இறந்ததாகக் கூறப்பட்டார்

குறிப்புகள்
-----------

1. ↑  "Faliro".
2. ↑  Pausanias, *Description of Greece*, 1.1.2
3. ↑  Formerly the US Army cable ship *Joseph Henry*
4. ↑  Diogenes Laërtius. "Lives of the Philosophers: "Thales", translated by C.D. Yonge". Classicpersuasion.org. 2011-07-18 அன்று மூலம் பரணிடப்பட்டது. 2010-09-27 அன்று பார்க்கப்பட்டது.
**திண்டிவனம் பல்கலைக்கழக பொறியியல் கல்லூரி** (University College of Engineering Tindivanam) என்பது சென்னை, அண்ணா பல்கலைக்கழகத்தின் ஒரு பகுதியாகும். இது 2008 இல் நிறுவப்பட்டது.  இக்கல்லூரிக்கான புதிய கட்டிட வளாகத்தை கட்டுவதற்காக சுமார் 200 கோடியை கல்யாண சுந்தரம் நன்கொடையாக அளித்தார். சென்னை அண்ணா பல்கலைக்கழகத்தின் ஒரு கல்லூரியான திண்டிவனம் பல்கலைக்கழக பொறியியல் கல்லூரியானது 01- செப்டம்பர்- 2008 அன்று அப்போதைய தமிழக முதலமைச்சரான மு. கருணாநிதியால் திறந்து வைக்கப்பட்டது. திண்டிவனம் பல்கலைக்கழக பொறியியல் கல்லூரியில் (யு.சி.இ.டி) பொறியியல் மாணவர்களுக்கான முதல் ஆண்டு வகுப்புகள் 8. செப்டம்பர், 2008 அன்று தமிழகத்தின் அப்போதைய உயர்கல்வித் துறை அமைச்சர் முனைவர் க. பொன்முடி முன்னிலையில் தொடங்கப்பட்டது. இக்கல்லூரி வளாகத்திற்கான சிறப்பு அதிகாரியான டாக்டர் ஆர். ராஜு, கல்லூரியை நிறுவுவதற்கான பொறுப்புகளையும், கல்லூரியின் வளர்ச்சியை மேற்பார்வையிடவும் பொறுப்பேற்றார்.

துறைகள்
-------

இக்கல்லூரியானது நான்கு துறைகளுடன் தொடங்கப்பட்டது. அவை: 

(i) குடிசார் பொறியியல் துறை, 

(ii) கணினி அறிவியல் மற்றும் பொறியியல் துறை, 

(iii) மின்னணுவியல் மற்றும் தொடர்பு பொறியியல் துறை, 

(iv) தகவல் தொழில்நுட்பத் துறை.

குடிசார் பொறியியல் துறை
-----------------------

குடிசார் பொறியியல் துறையானது மிகச் சிறந்த வசதிகளைக் கொண்டுள்ளது. இத்துறையில் பட்டம் பெற்ற மாணவர்கள் மாநில பொதுப்பணித் துறை போன்ற பல்வேறு அரசுத் துறைகளில் பணியாற்றுகின்றனர். சில மாணவர்கள் பிஎச்.டி. மற்றும் எம்.டெக். பட்டப் படிப்புகளை இந்தியன் இன்ஸ்டிடியூட் ஆப் டெக்னாலஜிஸ், கிண்டி பொறியியல் கல்லூரி - அண்ணா பல்கலைக்கழகம் மற்றும் அரசு கல்லூரிகளில் மேற்கொள்கின்றனர். இந்த தகவல்கள் அனைத்தும் இதன் முன்னாள் மாணவர் இணையதளத்தில் ( www.ucetalumini.com ) கிடைக்கின்றன.

மேலும் காண்க
------------

1. ↑  "Official information about University college of engineering,Tindivanam Campus". Anna University. 2011-10-31 அன்று மூலம் பரணிடப்பட்டது. 2019-10-03 அன்று பார்க்கப்பட்டது.
**பலோலி முஹமத் குட்டி** (பிறப்பு நவம்பர் 11, 1931) கேரளா அரசில் முன்னால் அமைச்சராக பணியாற்றிய ஒரு இந்திய அரசியல்வாதி ஆவார். இவர் கம்யூனிஸ்ட் கட்சியின் மத்திய மற்றும் மாநில உறுப்பினராக இருந்துள்ளார். இவர்  கேரளா சட்டசபைக்கு 2006-2011 ஆம் ஆண்டில் மலப்புரம் மாவட்டம் பொன்னை சட்டமன்ற தொகுதியிலிருந்து தேர்ந்தெடுக்கப்பட்டார்.

பணி
---

கேரளாவின் மலப்புரம் அருகே கூடுர் என்ற இடத்தில் பலோலி முஹமத் குட்டி நவம்பர் 11 ல் 1931 ஆம் ஆண்டு பிறந்தார். பள்ளி படிப்பு முடித்த பிறகு 1951 ல் இந்திய கம்யூனிஸ்ட் கட்சியின் உறுப்பின்ரானார். பல முறை இவர் கம்யூனிஸ்ட் கட்சியின் மாவட்ட குழுவில் உறுப்பின்ராக பணியாற்றியுள்ளார். விவசாயிகளின் முன்னேற்றத்திற்காக சிறப்பாக செயல்பட்டார். . அவர் CPI (M) விவசாயிகளின் பிரிவான கேரள கர்ஷாகா சங்கம் மாநில செயலாளராகவும், ஜனாதிபதியாகவும் பணியாற்றினார். அவர் 1964 ஆம் ஆண்டில் ஜனாதிபதி, புழக்கட்டிரி பஞ்சாயத்து மற்றும் 1987-91 ஆண்டுகளில் கேரள மாநில நிதி நிறுவன இயக்குனராக இருந்தார். மலபார் பகுதியில் "லைப்ரரி இயக்கம்" ஒரு பயனியர், அவர் கோழிக்கோடு டெசாபிமானி பிரிண்டிங் அண்ட் பப்ளிஷிங் கம்பெனி இயக்குநராகவும் பணியாற்றினார். கேரளாவில் பல கம்யூனிஸ்ட் சக ஊழியர்களைப் போலவே, அவசர காலத்தில் 16 மாதங்களாக பாலோலி ஒரு நிலத்தடி வாழ்வை வழி நடத்தினார்.

முகமது குட்டி முதல் தேர்தல் வெற்றி 1965 ம் ஆண்டு மன்காடா தொகுதியில் பெற்றார். பின்னர் அவர் 1967 ஆம் ஆண்டு மூன்றாவது கேரள சட்ட பேரவைக்கு பெரிதாள்மன்னா சட்டமன்ற தொகுதியில் இருந்து CPI (M) உறுப்பினராக தேர்ந்தெடுக்கப்பட்டார். நீண்ட இடைவெளிக்குப் பிறகு, 1996 ஆம் ஆண்டு பொன்னானி தொகுதியில் இருந்து 10 வது KLA போட்டியில் மீண்டும் தேர்ந்தெடுக்கப்பட்டார். ஈ.கே.நயனார் மற்றும் வி.எஸ்அச்சுதானந்தன் தலைமையில் அமைச்சகத்தில் உள்ள உள் நிர்வாக அமைச்சராக 1996-2001 மற்றும் 2006-2011 ஆகிய வருடங்களில் முறையே அச்சத்தனந்தம் தலைமையில்  பணியாற்றினார்.

மேலும் பார்க்க
--------------

கேரளா அமைச்சர்கள் பட்டியல்

பார்வைநூல்கள்
-------------

1. ↑  "Members of Legislative Assempbly". கேரள அரசு. 30 ஜனவரி 2010 அன்று மூலம் பரணிடப்பட்டது. 14 January 2010 அன்று பார்க்கப்பட்டது.
2. ↑  "Paloli Mohammed Kutty". Government of Kerala. 31 டிசம்பர் 2009 அன்று மூலம் பரணிடப்பட்டது. 14 January 2010 அன்று பார்க்கப்பட்டது.
**கு குளசு குளான்** அல்லது **குகுகு** (Ku Klux Klan, அல்லது KKK) என்னும் பெயரால் அமெரிக்க வரலாற்றில் பல்வேறு இரகசியமான அமைப்புகள் அழைக்கப்பட்டன. இந்த பல அமைப்புகளும் வெள்ளை தனி முதன்மையுக்கு போராட்டம் செய்தன. இவ்வமைப்புகளின் உறுப்பினர்கள் வெள்ளை முகமூடிகளும் ஆடைகளும் அணிந்து வன்முறை செய்தன. ஆபிரிக்க அமெரிக்கர்கள், யூதர்கள், கத்தோலிக்கர்கள், வெளிநாட்டில் இருந்து குடியேறியவர்கள், மற்றும் பல்வேறு சிறுபான்மை மக்களுக்கு எதிராக தீவிரவாதமும் வன்முறையும் பயன்படுத்தியுள்ளது.

முதலாம் கூ க்ளக்ஸ் க்ளான் 1865இல் அமெரிக்க மாநிலங்களின் கூட்டமைப்பின் படையினர்களால் தொடங்கப்பட்டது. அமெரிக்க உள்நாட்டுப் போர் முடிந்துவிட்டு வெள்ளை இன தனி முதன்மையை மீட்டெடுக்கவேண்டும் என்று இவ்வமைப்பின் முக்கிய நோக்கம். 1871இல் இவ்வமைப்பு அமெரிக்க அரசால் அழிக்கப்பட்டது. 1915இல் முதலாம் உலகப் போர் முடிந்துவிட்டு இரண்டாம் கூ க்ளக்ஸ் க்ளான் தொடங்கப்பட்டது. சிலுவைகளை எரிந்து விட்டு தனக்கு எதிரான மக்களை கூ க்ளக்ஸ் க்ளான் பயமுருத்தும். 1920களில் கூகிளக்ஸ்கிளானின் செல்வாக்கு உயரத்தில் அமெரிக்க மக்களின் 15% இவ்வமைப்பில் உறுப்பினராக இருந்தனர். அமெரிக்காவின் தெற்கு பகுதியில் சிறப்பாக செல்வாக்கு அதிகமாக இருந்தது.

1930களில் "Great Depression" காலத்தில் கூக்ளக்ஸ்க்ளானின் செல்வாக்கு குறைந்தது. இரண்டாம் உலகப் போருக்கு பிறகு மீண்டும் இவ்வமைப்பின் உறுப்பினர்கள் குறைந்தது.

தற்போது அமெரிக்க அரசு மதிப்பீட்டின் படி 5,000-8,000 மக்கள் அமெரிக்காவில் கூ க்ளக்ஸ் க்ளானில் உறுப்பினராக இருக்கின்றனர். அமெரிக்க அரசு இவ்வமைப்பின் பல கிளைகளை "வெறுக்குழுமம்" என்று குறிப்பிட்டுள்ளது.

மேற்கோள்கள்
-----------

1. ↑  The Various Shady Lives Of The Ku Klux Klan - Time
**பல்கலைக்கழக பொறியியல் கல்லூரி, காஞ்சிபுரம் (University College of Engineering, Kanchipuram) (யு.சி.கே.இ** எனவும் அழைக்கப்படுகிறது) இந்தியாவின் தமிழ்நாட்டின், கோயில் நகரமான காஞ்சிபுரத்தில் அமைந்துள்ள ஒரு அரசு பொறியியல் கல்லூரி ஆகும். இந்த கல்லூரி 2010 இல் நிறுவப்பட்டது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இங்கு கணினி அறிவியல் பொறியியல், மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல் , இயந்திரப் பொறியியல் ஆகியவற்றில் இளங்கலை பொறியியல் பட்டங்கள் வழங்கப்படுகிறது.

வரலாறு
------

தமிழக அரசு எடுத்த கொள்கை முடிவின் மூலம் இந்த கல்லூரி 2010 ஆம் ஆண்டு அண்ணா பல்கலைக்கழக கல்லூரியாக நிறுவப்பட்டது. 2011 ஆம் ஆண்டு, கல்லூரிக்கான நிரந்தர வளாகமானது சென்னை-பெங்களூர் நெடுஞ்சாலை, காரைப்பேட்டை கிராமத்தில் அமைக்க தமிழக அரசால் முடிவு செய்யப்பட்டது. புதிய வளாகமானது மொத்தம் சுமார் 10.4 ஏக்கர் நிலப்பரப்பைக் கொண்டுள்ளது. 2012 சூன் நிலவரப்படி, 4 ஆய்வகங்கள், 4 வகுப்பு அறைகள், அலுவலகம் மற்றும் முதல்வர் அறை போன்ற ஆரம்ப கட்டுமானங்கள் நிறைவடைந்தன. 

இதையடுத்து 5 ஏப்ரல் 2013 அன்று, முதல்வர் அலுவலகம் மற்றும் 4 வகுப்பு அறைகள் தற்காலிக இடத்திலிருந்து புதிய வளாகத்துக்கு மாற்றப்பட்டது. 

27. நவம்பர், 2013 அன்று, மாணவிகள் விடுதியானது அருகில் பாரந்தூர் சாலையில் புதிதாக கட்டப்பட்ட கட்டிடத்திற்கு மாற்றப்பட்டது, இந்த புதிய கட்டிடமானது காஞ்சிபுரம் நகரத்தில் இருந்து 10 கிலோமீட்டர் தொலைவில் உள்ளது. 

மாணவர், மாணவியருக்கான விடுதிகளுடன் கூடிய வகுப்பறைகள் மற்றும் நிர்வாகத் தொகுதிகளின் கட்டும் பணி 2014-15 கல்வியாண்டில் நிறைவடைந்தது.

இருப்பிடம்
----------

 சென்னை - பெங்களூர் நெடுஞ்சாலை 
இந்த கல்லூரி முதலில் காஞ்சிபுரத்திலிருந்து 6 கிலோமீட்டர்கள் (3.7 mi) தொலைவில் உள்ள காரைப்பேட்டையில் தேசிய நெடுஞ்சாலை 4 க்கு அருகில் அமைந்தது. 

2017 ஆம் ஆண்டில், கல்லூரி சென்னை-பெங்களூர் நெடுஞ்சாலை ( தேசிய நெடுஞ்சாலை -4, ) பொன்னரிகரையில் பிராந்திய போக்குவரத்து அலுவலகத்திற்கு அருகிலுள்ள புதிய வளாகத்திற்கு மாற்றப்பட்டது.

நிர்வாகம்
---------

காஞ்சிபுரம் பல்கலைக்கழக பொறியியல் கல்லூரி, அண்ணா பல்கலைக்கழகத்தின் ஒரு கல்லூரியாக இருப்பதால், பல்கலைக்கழக வேந்தர், துணைவேந்தர் மற்றும் பல்கலைக்கழக பதிவாளர் ஆகியோரால் நிர்வகிக்கப்படுகிறது.

குறிப்புகள்
-----------

1. ↑  "Anna University, Chennai - 600025" (PDF). *Annaunive.edu*. 2017-06-24 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
இலண்டனில் உள்ள **இயற்கை வரலாற்று அருங்காட்சியகம்** (Natural History Museum), தென் கென்சிங்டனின், கண்காட்சித் தெருவில் அமைந்துள்ள மூன்று பெரிய அருங்காட்சியகங்களுள் ஒன்று. அறிவியல் அருங்காட்சியகமும், விக்டோரியா மற்றும் ஆல்பர்ட் அருங்காட்சியகமும் ஏனைய இரண்டும் ஆகும். இதன் முன்புறம் குரோம்வெல் சாலையில் அமைந்துள்ளது. பண்பாடு, ஊடகம் மற்றும் விளையாட்டு வாரியத்தின் ஆதவுடன் இயங்கும் ஒரு பொது நிறுவனமாகும்.

இந்த அருங்காட்சியகம் உயிர் அறிவியல், புவி அறிவியல் என்பன தொடர்பான 70 மில்லியன் மாதிரிக் காட்சிப்பொருட்களைக் கொண்டுள்ளது. இவை தாவரவியல், பூச்சியியல், கனிமவியல், தொல்லுயிரியல், விலங்கியல் ஆகிய ஐந்து முக்கிய துறைகள் சார்ந்தவை. இந்த அருங்காட்சியகம், சிறப்பாக வகைப்பாட்டியல், அடையாளம் காணல், பாதுகாத்தல் போன்றவை தொடர்பான ஆய்வுகளுக்காக உலகப் புகழ் பெற்றது. டார்வினால் சேகரிக்கப்பட்ட மாதிரிகள் போன்ற, இங்குள்ள சேகரிப்புக்கள் பல மிகுந்த வரலாற்றுப் பெறுமானமும், அறிவியல் பெறுமானமும் கொண்டவை. 

இங் காட்சிக்கு வைக்கப்பட்டுள்ள தொன்மாக்களின் எலும்புக் கூடுகளுக்காகவும் இக் கட்டிடத்தின் கட்டிடக்கலைச் சிறப்புக்காகவும் இந்த அரும்காட்சியகம் பெரிதும் பெயர் பெற்றது.

குறிப்புகள்
-----------

1. ↑  வருகைப் புள்ளிவிபரங்கள்: ALVA — Association of Leading Visitor Attractions, இங்கிலாந்து, வேல்சு, இசுக்காட்லாந்து, ஐக்கிய இராச்சியம்

வெளியிணைப்புக்கள்
-----------------

* இயற்கை வரலாற்று அருங்காட்சியகத்தின் இணையத்தளம்
* கட்டிடக்கலை வரலாறும் விளக்கமும் பரணிடப்பட்டது 2007-09-28 at the வந்தவழி இயந்திரம்
* கிரிட் உசாத்துணை TQ267792 நிலப்படம்

விக்கிமீடியா பொதுவகத்தில்,  
 ***British Natural History Museum***   
என்பதின் ஊடகங்கள் உள்ளன.
**குகட்பள்ளி** (Kukatpally) என்பது இந்தியாவின் தெலங்ணாவில் ஐதராபாத்தின் வடமேற்கு பகுதியில் அமைந்துள்ள ஒரு புறநகர்ப் பகுதியாகும். இது மெட்சல்-மல்கஜ்கிரி மாவட்டத்தின்மல்கஜ்கிரி வருவாய் பிரிவில் உள்ள பாலநகர் மண்டலத்தின் தலைமையகம்ம் ஆகும்.  பெருநகர ஐதராபாத்து மாநகராட்சியில் இணைவதற்கு முன்னர் இது ஒரு நகராட்சியாக இருந்தது. இப்போது இது "பெருநகர ஐதராபாத்து மாநகராட்சியின் வடக்கு மண்டலத்" தலைமையகமாக உள்ளது. 

இதன் சாலைகள், ஐதராபாத் தகவல் தொழில்நுட்பம் மற்றும் பொறியியல் ஆலோசனை நகரத்தின் தகவல் தொழில்நுட்ப மையத்திற்கு அருகாமையில் உள்ளது.

புள்ளிவிவரங்கள்
---------------

குக்கட்பள்ளியின் புவி ஆயத்தொலைவுகள் 17 ° 29′N 78 ° 25′E ஆகும். பேசப்படும் முக்கிய மொழி தெலுங்கு, சிலர் உருது மொழியை பேசுகிறார்கள். இந்தியையும் புரிந்துகொள்கிறார்கள்.  இது ஐதராபாத்தில் மிகவும் பரபரப்பான வணிக மையங்களில் ஒன்றாகு. இது ஆடை மற்றும் உணவகங்களுக்கு பிரபலமானது. ஐதராபாத்தில் ஒரு கிமீ 2 க்கு 33,076 நபர்களைக் கொண்ட மிகப்பெரிய மக்கள் தொகை அடர்த்தி கொண்டபகுதியாகும்.

வரலாறு
------

இது, ஐதராபாத்தின் வடமேற்கு பகுதியில் ஒரு தொழில்துறை பகுதியாக இருந்தது. 1990களின் முற்பகுதியில் இதன் மக்கள் தொகை அதிகரிக்கத் தொடங்கியது, பலர் ஆந்திராவிலிருந்து குடிபெயர்ந்து இப்பகுதியைச் சுற்றி குடியேறினர்.

கலாச்சாரம்
----------

பதுகம்மா, உகாதி, வரலட்சுமி நோன்பு, அட்லத்தாடி, விநாயக சதுர்த்தி, சங்கராந்தி, தீபாவளி, போனலு, ரமலான், பக்ரீத், மற்றும் மிலாதுன் நபி போன்ற விழாகள் மகிழ்ச்சியுடன் கொண்டாடப்படுகின்றன. விஜயதசமியும் முக்கியமான திருவிழாவில் ஒன்றாகும்.

மேற்கோள்கள்
-----------

1. ↑  "Medchal−Malkajgiri district" (PDF). *New Districts Formation Portal*. Government of Telangana. 30 November 2016 அன்று மூலம் (PDF) பரணிடப்பட்டது. 23 March 2017 அன்று பார்க்கப்பட்டது.
2. ↑  "Greater Hyderabad Municipal Corporation". *www.ghmc.gov.in*. 1 January 2016 அன்று மூலம் பரணிடப்பட்டது. 2 November 2016 அன்று பார்க்கப்பட்டது.
3. ↑  Nemmani Sreedhar. "Kukatpally sits high on the rental graph". *The Hindu*.
4. ↑  "Kukatpally, Hyderabad, Telangana Government".
5. ↑  "Kukatpally population density to double by 2041". THE HANS INDIA. 18 June 2018.

வெளி இணைப்புகள்
---------------

விக்கிமீடியா பொதுவகத்தில்,  
 ***Kukatpally***   
என்பதின் ஊடகங்கள் உள்ளன.
**ஆக்கோடேத்** (Hakodate) என்பது யப்பானின் ஹொக்கைடோ தீவில், ஓஷிமா துணைப் பிரிவில் அமைந்துள்ள ஒரு நகரம் மற்றும் துறைமுகமாகும். இது ஓஷிமா துணைப் பிரிவின் தலைநகரம் ஆகும்.

2011 ஆம் ஆண்டு சூலை 31 கணக்கெடுப்பின் படி நகரத்தில் 143,221 வீடுகளுடன் 279,851 மக்கட் தொகை மதிப்பிடப்பட்டுள்ளது. மேலும் ஒரு சதுர கிலோ மீற்றருக்கு 412.83 என்ற மக்கட்தொகை அடர்த்தி (சதுர மைலுக்கு 1,069.2 நபர்கள்) பதிவு செய்யப்பட்டது. நகரின் மொத்த பரப்பளவு 677.77 கிமீ 2(261.69 சதுர மைல்) ஆகும். சப்போரோ மற்றும் ஆசாஹிகாவாவுக்குப் பிறகு இந்த நகரம் தற்போது ஹொக்கைடோவில் மூன்றாவது பெரிய பகுதியாக காணப்படுகின்றது.

புவியியல்
---------

காமெடா தீபகற்பத்தின் மையத்தில் ஆக்கோடெத் அமைந்துள்ளது.

ஆக்கோடேத் மலையில் இருந்து நகரை பார்வையிடலாம். ஆக்கொடேத் மலையின் காடுகள் நிறைந்த உச்சியை நடைப்பயணம், ஊர்திகள் அல்லது தொங்கூர்திகள் மூலம் அடையலாம். ஜே.ஆர் ஆக்கோடேத் நிலையத்திலிருந்து புறப்படும் சுற்றுலா பேருந்துகளில் பார்வையாளர்கள் ஆக்கோடேத் மலையின் உச்சியை அடையலாம். மலை உச்சியின் இரவு காட்சி யப்பான் நாட்டின் மிகச் சிறந்த ஒன்றாக புகழ்பெற்றது.

முன்னாள் கோரியாகாகு கோட்டை இப்போது ஒரு பொது பூங்காவாக பயன்படுத்தப்படுகிறது. ஹொக்கைடோவில் ஹனமி (மலர்க் காட்சி) மிகவும் பிரபலமானது. 2006 ஆம் ஆண்டு ஏப்ரல் முதல் இப் பூங்காவில் உயரமான, வெள்ளை கோரியாகாகு கோபுரமும் இடம்பெற்றுள்ளது.

காலநிலை
-------

கோப்பனின் காலநிலை வகைப்பாட்டின் படி, ஆக்கோடேத் காலநிலை வெப்பமான கோடையின் ஈரப்பதமான கண்டக் காலநிலையின் கீழ் வகைப்படுத்தப்படுகின்றது. ( *டி.எஃப்.பி* ) வெப்பமான மாதம் சராசரியாக 22 °C வெப்பநிலையைக் கொண்டுள்ளது. இது பனி குளிர்காலம் மற்றும் சூடான, ஈரப்பதமான கோடைகாலங்களைக் கொண்டுள்ளது. இந் நகரம் நான்கு தனித்துவமான பருவங்களைக் கொண்டுள்ளது. ஆண்டு முழுவதும் நகரத்தில் கணிசமான அளவு பனிப்பொழிவு காணப்படுகிறது. ஆண்டுதோறும் சராசரியாக 380 செ.மீ (சுமார் 150 அங்குலங்கள்) பனிப்பொழிவு ஏற்படுகிறது. வசந்தம் பொதுவாக சில பனிப்பொழிவுடன் தொடங்குகிறது. ஆனால் பருவம் முன்னேறும்போது படிப்படியாக வெப்பமயமாதல் போக்கைக் காண்கிறது. கோடை காலம் பொதுவாக சூடாக இருக்கும். வெப்பமான மாதத்தில் (ஆகத்து) சராசரியாக அதிக வெப்பநிலை 26 டிகிரி செல்சியஸ் வரை இருக்கும். இலையுதிர் பருவத்தின் பிற்பகுதிகளில் பனிப்பொழிவு வழக்கமாக பனிப்பொழிவு ஏற்படுவதில்லை.

பொருளாதாரம்
-----------

ஏர் ஹொக்கைடோவின் கலைப்பிற்கு முன்னர் அதன் தலைமையிடமாக ஆக்கோடேத் இருந்தது. 2006 ஆம் ஆண்டில் பிராந்திய விமான நிறுவனமான ஏர்டிரான்ஸ் ஆக்கோடேத்தை தலைமையிடமாகக் கொண்டிருந்தது.

போக்குவரத்து
------------

ஆக்கோடேத் போக்குவரத்து பணியகம் டிராம் தொடருந்து சேவைகளை வழங்குகின்றது.

ஹொக்கைடோ ஷிங்கன்சென் 2016 ஆம் ஆண்டு மார்ச் மாதத்தில் திறக்கப்பட்டது. இது தற்போது ஷின்-ஹமோடேட்-ஹொகுடோ நிலையத்திற்கு ஷின்-அமோரி நிலையத்திலிருந்து சீகான் சுரங்கப்பாதை வழியாக இயங்குகிறது. புதிய முனையம் ஹக்கோடேட் நிலையத்திலிருந்து 17 கிமீ (11 மைல்) தொலைவில் உள்ளது. 2030 ஆம் ஆண்டிற்குள் ஹொக்கைடோ ஷிங்கன்செனை வடக்கே சப்போரோ நிலையத்திற்கு நீட்டிக்க திட்டங்கள் உள்ளன.

ஆக்கோடேத் துறைமுகம், ஹொக்கைடோ அதிவேக நெடுஞ்சாலை, ஆக்கோடேத் விமான நிலையம் என்பன இந் நகரிற்கு சேவையாற்றுகின்றன.

சான்றுகள்
---------

1. ↑  ""Koppen Climate Classification"" (PDF). 2019-04-12 அன்று மூலம் (PDF) பரணிடப்பட்டது.
2. ↑  "Air hokodate". Archived from the original on 2004-06-11.CS1 maint: unfit url (link)
3. ↑  "Airtransse". Archived from the original on 2006-01-06.CS1 maint: unfit url (link)
***ஜஸ்ட் லைக் ஹெவன்*** செப்டம்பர் 16, 2005 அன்று அமெரிக்காவிலும் கனடாவிலும் வெளியிடப்பட்ட ஒரு நகைச்சுவைக்காதல் திரைப்படம் ஆகும். சான் ஃபிரான்ஸிஸ்கோவில் கதைக்களம் அமைக்கப்பட்டுள்ள இத்திரைப்படத்தில் ரீஸ் விதர்ஸ்பூன், மார்க் ரஃபலோ மற்றும் ஜோன் ஹெடர் ஆகியோர் நடித்துள்ளனர். ஐக்கிய அமெரிக்காவில் வசூலில் முதல் இடத்தை பிடித்தாலும், எதிர்பார்த்த அளவுக்கு வசூல் ஆகவில்லை இது **இஃப் ஒன்லி இட் வேர் ட்ரூ** என்ற நாவலை அடிப்படையாகக்கொண்டு எடுக்கப்பட்ட படம். திரைப்படத்தின் துணைத்த்லைப்பு: *இட்ஸ் அ வண்டர்ஃபுல் ஆஃப்டர் லைஃப்*

கதைச்சுருக்கம்
--------------

எலிசபெத் மாஸ்டர்சன்(ரீஸ் விதர்ஸ்பூன்) பணிக்காக தன் வாழ்க்கையையே அர்ப்பணித்துக்கொண்ட ஒரு இளம் மருத்துவர். இவர் கார் விபத்துக்கு உள்ளாகிறார். தன் மனைவியை இழந்த சோகத்தில் இருக்கும் டேவிட் அபாட்(மார்க் ரஃபலோ) மூன்று மாதங்கள் கழித்து எலிசபெத்தின் அடுக்குமாடி குடியிருப்பில் குடியேறுகிறார். அந்த குடியிருப்பில், எலிசபெத் டேவிட் முன்பு தோன்றுகிறார். எலிசபெத்துக்கு ஆவியை போன்ற குணாதிசயங்கள் காணப்படுகின்றன. இருவரும் சந்திக்கும் போது இருவருமே அதிர்ச்சிக்கு உள்ளாகின்றனர். எனினும் தன் நிலையை குறித்து அறியவில்லை. தன் வீட்டுக்குள் டேவிட் அத்துமீறி நுழைந்ததாக கருதுகிறார். பிறகே தன்னிலையை எலிசபத் உணருகிறார். எலிசபத் டேவிட்டை தவிர யார் கண்களிலும் படுவதில்லை, டேவிட் மட்டும் தான் எலிசபத்துடன் பேசவோ பார்க்கவோ முடிகிறது.

எலிசபத்துக்கு தொடக்கத்தில் தன்னை குறித்த விவரங்களை முற்றிலும் மறந்திருந்தது. டேவிட்டும், இவளும் சேர்ந்து அவளை குறித்த விவரங்களைத்தேட சிறிது சிறிதாக நினைவு திரும்புகிறது. அப்போதுதான், தான் மருத்துவர் என்றும் விபத்தின் காரணமாக தான் கோமாவில் மூன்று மாத காலமாக இருப்பதையும் எலிசபெத் அறிகிறாள். எனினும் நீண்ட நாட்கள் கோமாவில் இருப்பதினால், எலிசபத்தின் உடலுக்கு உயிர் கொடுக்கும் கருவிகளின் செயல்பாட்டை நிறுத்த மருத்துவமனை முடிவு செய்கிறது. இதற்குள் எலிசபெத்தும் டேவிட்டும் காதல் வயப்படுகின்றனர். தன் மனைவி மறைந்த துக்கத்தில் இருந்து டேவிட் மீள்கிறான்.

கருவிகளின் செயல்பட்டை நிறுத்துவதை தடுக்கும் பொருட்டு, டேவிட்டும் அவனது நண்பனும் எலிசபெத்தின் உடலை மருத்துவமனையில் இருந்து கடத்த முனைகின்றனர். எனினும் அது நிறைவேறாமால் பாதியில் நிற்கும் வேளையில், எலிசபெத்தின் உடலுக்கு நினைவு திரும்புகிறது. ஆனால் எலிசபெத்துக்கு தான் ஆவி உருவில் இருந்த நினைவுகள் அனைத்தும் மறந்து விடுவதால், டேவிட்டை அவரால் அடையாளம் கண்டு கொள்ள முடியவில்லை. இதனால் டேவிட் ஆழந்த மன வருத்தத்துக்கு உள்ளாகிறான்.

ஒரு நாள் எலிசபெத், டேவிட்டை அவள் விட்டு மொட்டைமாடியில் சந்திக்கிறாள். டேவிட் தன் வீட்டுச்சாவியை எலிசபெத் கேட்கிறாள். சாவியை எலிசபெத்துக்கு கொடுக்கும் போது, இருவரின் கைகள் ஒன்றை ஒன்று தொடும் போது, எலிசபெத்துக்கு பழைய நினைவுகள் திரும்புகின்றன. பிறகு இருவரும் முத்தத்தை பரிமாறிக்கொள்கின்றனர்.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***en:Just Like Heaven*** |

* அதிகாரப்பூரவ இணையதளம்
* இணையதள திரைப்பட தரவுத் தளத்தில் *Just like Heaven*

* அழுகிய தக்காளிகள் தளத்தில் *Just like Heaven*
* வர்க்கிங் ஆதர்'இல் விமர்சனம்
[*தொடர்பிழந்த இணைப்பு*]
**அப்பலாச்சியன் தடம்** (*Appalachian Trail)* என்பது கிழக்கு ஐக்கிய அமெரிக்காவில் உள்ள குறிப்பிடத்தக்க காட்டு வழி நெடுந்தூர நடைபாதை மற்றும் மலையேற்றப் பாதை ஆகும். இப்பாதை ஜார்ஜியா மாகாணத்தில் உள்ள ஸ்பிரிங்கர் மலையில் இருந்து நியூஇங்கிலாந்தில் உள்ள காதடின் மலை வரை நீண்டு கிடக்கிறது. இதன் நீளம் தோராயமாக 3,510 கி.மீ ஆகும். இத்தடத்தின் பெரும்பகுதி காட்டுக்குள் இருந்த போதிலும் சிறுபகுதி நகரங்கள், சாலைகள் மற்றும் ஆறுகளால் குறுக்கிடப்படுகிறது.

அப்பலாச்சியன் தடத்தைப் பலர் கடந்துள்ளனர். இதைக் குறித்து எண்ணற்ற புத்தகங்கள், வலைத்தளங்கள் உள்ளதுடன் இத்தடத்திற்கான இரசிகர் மன்றங்களும் பல உள்ளன.

இத்தடத்தை அமெரிக்க அரசின் தேசிய பூங்கா சேவையும் அப்பலாச்சியன் தட பாதுகாப்பு அமைப்பு எனும் வணிக நோக்கற்ற அமைப்பும் பராமரிக்கின்றன.

வரலாறு
------

இப்பாதை குறித்த எண்ணம் முதன் முதலில் பென்டான் மெக்காயே என்ற வனவியலாளரால் உருவாக்கப்பட்டது. நகரவாசிகள் காடு குறித்து அறிந்து கொள்ளும் விதமாக அவர் தனது திட்டத்தை உருவாக்கினார். தனது இத்திட்டத்தை அவர் நூலாகவும் வெளியிடச் செய்தார்.

தாவர விலங்கினங்கள்
------------------

அப்பலாச்சியன் தடத்தில் ஆயிரக்கணக்கான தாவர விலங்கினங்கள் உள்ளன. இதில் இரண்டாயிரம் அருகி வரும் உயிரினங்களும் அடக்கம்.
அப்பலாச்சியன் பாதையில் செல்லும் ஒருவர் காணக்கூடிய பெரிய விலங்கு அமெரிக்க கருங்கரடி. செம்புத்தலையன், கிலுகிலுப்பைப் பாம்பு உள்ளிட்ட ஆபத்தான பாம்புகளும் இத்தடத்தில் உள்ளன. புகலிடங்களில் வசிக்கும் எலியினால் ஹண்டா வைரசு உள்ளிட்ட பல நோய்த் தொற்று ஏற்பட வாய்ப்பு உள்ளது.

மேற்கோள்கள்
-----------

1. ↑  Shuman, Steve. "AT Elevation Gain and Loss, by Section". 2011-04-18 அன்று பார்க்கப்பட்டது.
2. ↑  Gailey, Chris (2006). "Appalachian Trail FAQs" பரணிடப்பட்டது 2008-05-05 at the வந்தவழி இயந்திரம் Outdoors.org (accessed September 14, 2006)
3. ↑  (January 1985), "A Fork in the Trail". *Audubon*. **87** (1):140-141
4. 1 2  APPLEBOME, PETER (May 31, 2010), "A Jolt of Energy for a Much Trod-Upon Trail". *New York Times*. :14
5. ↑  Wingfoot "Black Bears on the Appalachian Trail" TrailPlace.com (accessed September 14, 2006)
6. ↑  "Bear sightings on the Trail" (PDF). 2010-07-05 அன்று மூலம் (PDF) பரணிடப்பட்டது. 2011-07-19 அன்று பார்க்கப்பட்டது.
7. ↑  "Appalachian Trail Conservancy Wildlife FAQ". 2008-12-04 அன்று மூலம் பரணிடப்பட்டது. 2011-07-19 அன்று பார்க்கப்பட்டது.
**பொன்னம்பலம் குமாரசாமி** (*Poondi Kumaraswamy*)(பூண்டி குமாரசாமி எனக் குறிப்பிடப்படுகிறார்) (அக்டோபர் 4, 1930 - மார்ச் 9, 1988) என்பவர் இந்தியாவின் முன்னணி நீரியலர் ஆவார். இவர் 1972ஆம் ஆண்டில் இந்திய அறிவியல் கழகத்தின் சக உறுப்பினராகத் தேர்ந்தெடுக்கப்பட்டார்  சென்னைப் பல்கலைக்கழகத்தின் கிண்டியில் உள்ள கிண்டி பொறியியல் கல்லூரியில் குடிசார் பொறியியல் இளங்கலை பட்டம் பெற்றார். 1988ஆம் ஆண்டில் இவர் இறப்பதற்கு முன், 57 வயதில், ஹோமி பாபா ஆய்வு நிதியினையும் (1967-69) மற்றும் ஜவஹர்லால் நேரு ஆய்வு நிதியினையும் 1975-77,  ஒரு சேரப் பெற்றவர் இவர் ஒருவர்தான். இவர் தனது பெரும்பான்மையான நேரத்தை மும்பை டாடா அடிப்படை ஆராய்ச்சி கழகத்திலும் மாசாச்சூசெட்சு தொழில்நுட்பக் கழகத்திலும் கழித்தார். மாசாச்சூசெட்சு தொழில்நுட்ப கழகம், கேம்பிரிட்சியில், நிலத்தடி நீர் மாதிரி ஆராய்ச்சி மேற்கொண்டார்.

ஜவஹர்லால் நேரு ஆய்வுநிதக் காலத்தில், கணித மாதிரிகள், ஹைட்ராலிக் கட்டமைப்புகளின் விவரங்கள் மற்றும் பலவற்றை உள்ளடக்கிய தமிழக இந்தியாவின் முதல் விரிவான 20 தொகுதி நீர்நிலை வரைபடத்தினை இவர் உருவாக்கினார். இவர் இரட்டை எல்லைக்குட்பட்ட நிகழ்தகவு அடர்த்தி செயல்பாடு (குமாரசாமி பரவல்), பொதுவாக வரம்புக்குட்பட்ட இயற்பியல் மாறிகளுக்கு ஏற்ற நிகழ்தகவு அடர்த்தி செயல்பாடு ஆகியவற்றை உருவாக்கினார். மின், சிவில், இயந்திரவியல் மற்றும் நிதி பொறியியல் பயன்பாடுகளில் குமாரசாமி பரவல் பயன்பாட்டில் உள்ளது. இவர் முதல் ஆய்வகச் சோதனை கடினப் பாறை கிணறு கோட்பாட்டை வழங்கினார். இதற்காக 1974ஆம் ஆண்டில் இந்தியப் புவி நீரியலாளர்களிடமிருந்து தங்கப் பதக்கம் வென்றார். திருச்சிராப்பள்ளி கொதிகலன் ஆலை, மற்றும் தூத்துக்குடி துறைமுக திட்டம் ஆகிய இரண்டு பெரிய தொழில்துறை வடிவமைப்பு மற்றும் கட்டுமான பொறியாளராகவும் பணியாற்றினார். கூடுதலாக, தென்னிந்தியா முழுவதும் ஏராளமான அணைகள், கால்வாய்கள் மற்றும் பிற நீர்ம இயக்கவியல் கட்டமைப்புகளின் நீர்ம இயக்க வடிவமைப்பில் இவர் ஈடுபட்டார். நீர்ம இயக்கவியல் மற்றும் நீரியல் நிறுவனம், பூண்டி செயல்பாடுகளைப் பொறியாளர்கள் மற்றும் பொறியியலாளர்கள் அல்லாதவர்களுக்கு விளக்கிக் கூறுவதைக் கடமையாகக் குமாரசாமி கொண்டிருந்தார்.  

* நீர்ம இயக்கவியல், நீரியல் நிறுவனத்தில், மத்திய அரசு நீர்ப்பாசன அமைச்சர் டாக்டர் கே. எல். ராவுடன் குமாரசாமி
* நீர்ம இயக்கவியல், நீரியல் நிறுவன வெள்ளி விழா கொண்டாட்டத்தின் போது பார்வையாளர்களுடன்
* பார்வையாளர்கள் பெரியார், மணியம்மை மற்றும் வீரமணி ஆகியோருக்கு நீர்ம இயக்கவியல் மாதிரிகளை விளக்கும்போது

ஈ. வெ. இராமசாமியால் ஈர்க்கப்பட்டு பகுத்தறிவாளர் மற்றும் மனிதநேய வாதி என அனைவரிடமும் இவர் நன்கு அறியப்பட்டார். இந்திய அவசரக் காலங்களிலும் (1975) பெரியாரைப் பின்தொடர்பவர்களில் ஒருவராக இருந்தார். இவர் பெரியாரின் சீடரான கி. வீரமணியின் நெருங்கிய நண்பராகவும் இருந்தார்.

மேற்கோள்கள்
-----------

1. ↑   பரணிடப்பட்டது 2017-04-16 at the வந்தவழி இயந்திரம் Catalogue details about a philosophical correspondence of Albert Einstein to Kumaraswamy when he was a young research engineer at Poondi
2. ↑   list of Fellows of the Indian Academy of Sciences
3. ↑   list of Jawaharlal Nehru Fellows
4. ↑   Mr. P. Kumaraswamy
5. ↑  
*Journal of Hydraulics Division* (Vol 108(10), Oct 1982, pages 1194-1207) of the American Society of Civil Engineers for citation of his work on hard-rock well theory
6. ↑
தமிழ்ச் சூழலில் மரபில் தோன்றிய கணித கோட்பாடுகள், முறைவழிகள், குறியீடுகள், ஆக்கங்கள் ஆகியவற்றை **தமிழக் கணிதம்** எனலாம். தமிழ்க் கணிதம் இந்திய கணிதம் என்ற பொதுவின் கீழ் இன்றைய் உலகளாவிய கணிதத் துறைக்கு குறிப்பிடத்தக்க பங்களிப்பை செய்துள்ளது. தமிழர்கள் கணிதத்துக்கு தொன்ம காலத்தில் இருந்து முக்கியத்துவம் தந்து அதை வளர்த்து வந்திருகின்றார்கள்.

"எண்ணென்ப ஏனை எழுத்தென்ப இவ்விரண்டும்
கண்ணென்ப வாழும் உயிர்க்கு" - திருவள்ளுவர்
"எண் எழுத்து இகழேல்" - ஒளவையார்
ஆகிய பழந்தமிழ் அறிஞர்களின் கூற்றுக்களில் இருந்து தமிழர்கள் கணிதத்துக்கு தந்த முக்கியத்துவத்தை குறிக்கலாம்.

தமிழ்க் கணிமை நூல்களும் ஆய்வுகளும்
----------------------------------

சென்னை ஆசிய இயல் மையம் வெளியிட்ட "கணித நூல்" (*Treatise on Mathematics Part I*) ஏடுகளில் இருந்த தமிழ்க் கணிதத்தின் ஒரு தொகுப்பாகும்.

* எண்சுவடி
* பொன்னிலக்கம்
* நேல்லிலக்கம்

இவற்றையும் பார்க்க
------------------

* தமிழ் எண்கள்
* தமிழ் எண் வரலாறு
* தமிழ் எண்களின் பெயர் விளக்கம்
* தமிழ் எண் கணித சோதிடம்
* இராமானுசன்

மேற்கோள்கள்
-----------

1. ↑  G. John Samuel; Editors: P. Subramaniam, K. Sathyabama; Translator: E.S. Muthusamy, Asian Studies Institue
2. ↑
3. ↑  "காப்பகப்படுத்தப்பட்ட நகல்" (PDF). 2006-08-29 அன்று மூலம் (PDF) பரணிடப்பட்டது. 2008-03-25 அன்று பார்க்கப்பட்டது.

வெளி இணைப்புகள்
---------------

* இந்தியா - கேரளா - ஆண்டு 10 பாட புத்தகத்தின் இணையப் பிரதி
* தமிழ் இணைய பல்கலைகழகத்தின் கணித கலைச்சொல் அகராதி பரணிடப்பட்டது 2006-12-16 at the வந்தவழி இயந்திரம்
* Chennai Mathematical Institute
* கணிதம் என்பது அறிவியல் மொழி - புதுவை ஞானம்
* முன்னாள் தமிழரின் எண்ணியல் நுண்ணறிவு
* Social History of Science and Mathematics in the Tamil Region பரணிடப்பட்டது 2007-11-13 at the வந்தவழி இயந்திரம்
வேட்டி, புடவை முதலிய ஆடைநூலுடன் நெய்யப்படும் பொன், வெள்ளி இழைகள், **சரிகை** என்றழைக்கப்படுகிறது. 
பொன், வெள்ளி முதலிய மாழைகளை மெல்லிய கம்பிபோல இழைத்துச் சரிகை தயாரிக்கிறார்கள்.
சரிகை இழைகள் மிகவும் மெல்லியனவாக இருக்கும்.

பட்டுச் சேலை முந்தானையில் கட்டப்படும் சரிகையினாலான குஞ்சலம்.

சரிகை நெசவு
-----------

வெகுகாலத்திற்கு முன்பே சரிகை நெசவுத்தொழில் முதன்மைப் பெற்று வந்திருக்கிறது.
கலைநுட்பம் வாய்ந்த பழமையான தொழில்களில் இதுவும் ஒன்றாகும். உயர்ந்த இரகப்பட்டுத்துணிகளின்
தலைப்பில் பொன் சரிகை இழைகளை இணைத்து நெய்யும் வழக்கம் இந்தியாவில் வழங்கி வந்துள்ளது.
சரிகை இழைகளைக் கொண்டு தனிப்பட்டப் பொன்னாடையோ, வெள்ளி ஆடையோ நெய்து விடலாம்.
ஆனால் சரிகையை நூல், பட்டுப்போன்ற வேற்றிழைகளுடன் சேர்த்து நெய்யும் முறையே சிறந்ததாகத் தெரிகிறது.
பொன், வெள்ளிச் சரிகைகளைப் பட்டோடு கலந்து நெய்யும் கலை இந்தியாவில் பழங்காலத்திலிருந்தே சிறப்புற்று இருந்து வந்திருக்கிறது.

* கிரேக்கப் பயணியும், புவியியலாளருமான மெகசுதனிசு (கிமு 350 - கிமு 290) குறிப்பிடுகிறார். இந்திய அரசர்களின் உடைகளில் இருந்த, இச்சரிகை வேலைபாடுகளைப் பற்றி விவரித்துள்ளார்.
* மொகலாய அரசர்கள் தங்கள் உடைகளில் இச்சரிகைகளுடன், முத்துக்களையும்,இரத்தினங்களையும் இணைத்து நெய்ய, திறமை மிக்க நெசவாளர்களை நியமித்திருந்தனர்.
* இந்தியாவில் பல நிறங்களும், கலை வேலைபாடுகளும் மிக்க உடைகளைத் தயாரிக்கும் நெசவுத்தொழில் பரம்பரை, பரம்பரையாகப் பேணப்பட்டு வந்துள்ளது.
* வட இந்தியாவில் காசி, அகமதாபாத், சூரத், மும்பை, ஔரங்காபாத் போன்ற நகரங்கள் புகழ் பெற்றுவிளங்கின.
* தென் இந்தியாவில் தஞ்சாவூர், காஞ்சிபுரம், ஆரணி, [தர்மவரம்], மைசூர் போன்ற நகரங்கள் முக்கியத்துவம் வாய்ந்தவையாகும்.
* ஒவ்வொரு ஊரிலும், பரம்பரை நெசவுமுறைகள் பேணப்பட்டு, அவை ஒவ்வொன்றும் ஒவ்வொரு முறையில் சிறந்து, தனித்துவம் பெற்று விளங்குகின்றன.

சரிகை நெசவு முறைகள்
-------------------

1. முழுவதும் பொன் அல்லது வெள்ளி இழைகளால் நெய்தல்
2. முந்தானையை பொன் அல்லது வெள்ளி இழைகளாலும், பிற பகுதிகளை பட்டு நூலாலும் நெய்தல்
3. ஒரு முழுமையாத் துணியை முழுமையாகப் பட்டு நூலாலும், ஆங்காங்கே பொன், வெள்ளியாலும் கலைநயத்துடன் நெய்தல்
4. வெள்ளி இழைகளுக்கு பொன் முலாம் பூசி நெய்தல்

சரிகையின் தரம்
--------------

பட்டுச் சேலைகளில் பயன்படுத்தப்படும் சுத்தமான ஜரிகையின் தரமானது, 245 கிராம் ஜரிகை ஒரு மார்க் என அழைக்கப்படுகிறது. இதில் 191 கிராம் வெள்ளி (78 சதவீதம்), 51.55 கிராம் பட்டு(21 சதவீதம்), 2.45 கிராம் தங்கம் (1 சதவீதம்) இருக்கும்.

சரிகையின் அளவு
--------------

உடல் முழுவதும் சரிகை வேலைபாடுகள் உள்ள ஒரு பட்டுப்புடவையை நெசவு செய்ய சுமார் 390 லிருந்து 450 கிராம் வரை சரிகைகள் பயன்படுத்தப்படுகிறது.

குறிப்புகள்
-----------

1. ↑  தினமலர் செய்தித்தாள்.பதிவு செய்த நாள்: பிப் 20,2011 02:25 பார்த்த நாள் 18.03.2020
**சரித்திர மாளிகை** (Charitra Malika) என்பது தமிழகத்தின் கன்னியாகுமரி மாவட்ட எல்லையில் கேரள மாநிலம் அமரவிளை என்ற ஊரில் உள்ள ஒரு அருங்காட்சியகமாகும். இந்த அருங்காட்சியகம் நாகர்கோவில் - திருவனந்தபுரம் தேசிய நெடுஞ்சாலையில் களியக்காவிளையை தாண்டி உள்ள, அமரவிளை பேருந்து நிறுத்தத்தில் இருந்து 300 மீட்டர் தொலைவில் உள்ளது.

வரலாறு
------

திருவிதாங்கூர் சமஸ்தான தலைநகரை இரணியலில் இருந்து 1629 இல் பத்மநாபபுரத்துக்கு மாற்றப்பட்டது. அப்போது பத்மநாபபுரம் அரண்மனையின் அருகே மன்னர் குடும்பத்தின் பிரத்யேக தேவைக்காக அங்கோல் என்னும் சுற்று மாளிகை அமைக்கப்பட்டது. பிற்காலத்தில் அங்கோல் மாளிகையில் இருந்த பொருள்கள் சிதலமடைந்து, அவை ஏலம் விடப்பட்டன. அப்பொருட்களை அமரவிளையைச் சேர்ந்த ஒரு குடும்பத்தினர் ஏலத்தில் எடுத்து, பொக்கிஷமாய் பாதுகாத்துவந்தனர். அக்குடுத்பத்தின் தற்கால தலைமுறையைச் சேர்ந்த அபிலாஷ் என்பவரும் திருவிதாங்கூர் மன்னர் காலத்து ஆவணங்களையும் சுதந்திரத்துக்கு முந்தைய அரிய பொக்கிஷங்களையும் சேகரித்துவந்துள்ளார்.

இந்த பொருட்களின் சிறப்பை அனைவரும் அறியவேண்டி அமரவிளையில் ஒரு இடத்தை அபிலாஷ் வாங்கி, அங்கே பழமை மாறாமல் கேரள கட்டடக்கலையில் ஒரு மாளிகையை 21 ஆயிரம் சதுர அடியில் உருவாக்கினர். அதுனுள்ளே, இவர்களின் சேகரிப்பில் இருந்த அரிய பொக்கிஷங்கள் அனைத்தையும் காட்சிப்படுத்தியுள்ளனர்.

காட்சிப்படுத்தப்பட்ட பொருட்கள்
------------------------------

இங்கு மொத்தம் 3,600 பழங்கால பொருள்கள் இருக்கின்றன. மேலும் இங்கு காமராஜர் நாகர்கோவில் இடைத்தேர்தலில் போட்டியிட்டபோது பிரச்சாரம் செய்ய பயன்படுத்திய மாட்டுவண்டியும், குளச்சல் பகுதிக்கு வந்த மகாத்மா காந்தி பயணித்த மாட்டுவண்டியும். மேலும் காந்தி பேசிய மைக்குகள், அக்கால, மீனவர்கள் பயன்படுத்திய வல்லம், மனிதர்களால் இயக்கப்பட்ட எண்ணெய் செக்கு, அக்கால எழுத்தாணி, நாராயணம் என எழுதுபொருள்கள், மற்றும் பலவகை சுவடிகள், திருவிதாங்கூர் அரண்மனையில் பயன்படுத்திய ஆழாக்கு, உழக்கு, நாளி, மரக்கால் உள்ளிட்ட அளவைப் பொருட்கள், வேலைப்பாடுகள் கொண்ட அம்மி, ஆட்டுக்கள், சந்தனக்கட்டையால் செய்யப்பட்ட இருக்கை, இரட்டைக்கால் பீடம், அந்தக் காலத்து அஞ்சல் பெட்டிகள் போன்ற பல பொருட்கள் காட்சிப்படுத்தப்பட்டுள்ளன.

மேற்கோள்கள்
-----------

1. ↑  "Charitra Malika on verge of closure".. 23 சூலை 2017 அன்று பார்க்கப்பட்டது. External link in `|publisher=` (உதவி)
2. ↑  என்.சுவாமிநாதன் (21 சூலை 2017). "'இங்கே இன்னொரு ரகசிய அறை இருக்கு' வியப்புகளை விரிக்கும் 'சரித்திர மாளிகை'". *கட்டுரை*. தி இந்து. 22 சூலை 2017 அன்று பார்க்கப்பட்டது.
பூட்டு
**பூட்டு** என்பது ஒரு பாதுகாப்புக் கருவி. மனிதன் உடைமைகளைப் பாதுகாக்க இந்தக் கருவி உதவியாக உள்ளது. இது இரும்பு, பித்தளை போன்ற உலோகங்களால் தேவைகளுக்கேற்ப பல விதமான வடிவங்களில், பல்வேறு வசதிகளுடன் செய்யப்பட்டு பயன்படுத்தப்பட்டு வருகிறது.

குடிசைத் தொழில்
---------------

பூட்டின் செயல்நுட்பம்
நவீன எந்திரங்களின் உதவியோடு தொழிற்சாலைகளில் பூட்டு தயாரிக்கும் பெரிய நிறுவனங்கள் இருப்பினும் பூட்டு தயாரிக்கும் தொழிலைக் குடிசைத் தொழிலைப் போல பல இடங்களில் செய்து வருகின்றனர். இந்தியாவில் அலிகார் எனும் ஊரில்தான் பூட்டுக்கள் தயாரிப்பு அதிக அளவில் நடைபெறுகிறது. தமிழ்நாட்டில் திண்டுக்கல் பூட்டு தயாரிப்புக்குப் பெயர் பெற்ற ஊராகும். இம்மாவட்டத்தில் திண்டுக்கல், நல்லாம்பட்டி, யாகப்பன்பட்டி, பாறைப்பட்டி, புதூர், அனுமந்த நகர் என்று பல பகுதிகளிலும் பூட்டுத் தயாரிப்பது ஒரு குடிசைத் தொழிலாக நடைபெறுகிறது.

பூட்டு வகைகள்
-------------

* பூட்டுகள் அதிலிருக்கும் நெம்புகோல்கள் வழியாக வகைப்படுத்தப்படுகின்றன. பூட்டுத் தயாரிப்பில் அதிக அளவாக ஆறிலிருந்து எட்டு நெம்புகோல்களுடையதாய் தயாரிக்கப்படுகின்றன. இதில் மாங்காய் பூட்டுகள் வகை மிகவும் புதிது. இதில் பூட்டின் பக்கவாட்டில் ஒரு பொத்தான் இருக்கும். அதை அழுத்தினால் தான் திறக்க முடியும். மாங்காய்ப் பூட்டு, கதவுக்கான சதுரப் பூட்டு, அலமாரிப் பூட்டு, இழுப்பான் பூட்டு என்று பல வகையான பூட்டுகள் தயாரிக்கப்படுகின்றன.
* திண்டுக்கல்லில் தயாரிக்கப்படும் மணிப்பூட்டுகள் என்பதும் சிறப்பான ஒன்றாகும். எட்டு அங்குலமுடைய இந்தப் பூட்டு ஒவ்வொரு முறை சாவியைச் சுழற்றும் போதும் மணிச்சத்தம் வரும். இதில் ஐந்திலிருந்து பத்துமுறை மணியடிக்கும் வகையான பூட்டுகளும் உண்டு.
* பித்தளைப் பூட்டுகளும், குரோமியப் பூச்சுப் பூசின பூட்டுகளும் அதிகம் தயாரிக்கப்படுகின்றன.

தொடர்பு தொழில்கள்
-----------------

பூட்டுத் தொழிலுடன் தொடர்புடைய வேறு சில தொழில்களும் பூட்டுடன் சேர்ந்து வளர்ச்சியடைந்துள்ளன. பூட்டுத் தொழிலின் இன்னொரு வளர்ச்சியாக இரும்புப் பெட்டிகள் தயாராரிக்கப்படுகின்றன. சிறிய வடிவிலிருந்து பெரிய வடிவத்திலான பல வகையான இரும்பு பெட்டிகள் தயாரிப்பும் இத்தொழிலுடன் சேர்த்து நடைபெறுகிறது. இவை தவிர கோயில்களுக்கான பெரிய உண்டியல்கள், அதிக எடையுள்ள ஏழு சாவிகள் வரை உள்ள பாதுகாப்புப் பெட்டகங்கள் போன்றவையும் இத்தொழிலுடன் இணைத்துச் செய்யப்படுகின்றன.

திண்டுக்கல் பூட்டுச் சிறப்பு
----------------------------

* திண்டுக்கல் பூட்டு தமிழ்நாட்டிலும் கேரளாவிலும் அதிக அளவில் விற்பனை செய்யப்படுகின்றன.
* சிங்கப்பூர், இலங்கை போன்ற நாடுகளுக்கும் திண்டுக்கல்லிருந்து பூட்டுகள் ஏற்றுமதி செய்யப்படுகின்றன.

வெளியிணைப்புகள்
---------------

|  |  |
| --- | --- |
| Search Wiktionary | விக்சனரியில் ***பூட்டு*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***Locks***   
என்பதின் ஊடகங்கள் உள்ளன. 

* Lockwiki
* "Historical locks" பரணிடப்பட்டது 2017-12-06 at the வந்தவழி இயந்திரம் by Raine Borg and ASSA ABLOY
ஜம்மு காஷ்மீர் இராச்சியத்தின் மகாராஜா **ரண்பீர் சிங்**
**ரண்பீர் சிங்** (Ranbir Singh) இராசபுத்திர ஜாம்வால் குல டோக்ரா வம்சத்தின் ஜம்மு காஷ்மீர் இராச்சியத்தின் மன்னரான குலாப் சிங்கின் மகன் ஆவார். ரண்பீர் சிங் தமது ஆட்சிக் காலதில்  ஜில்ஜிட்-பால்டிஸ்தான் பகுதிகளை வென்று, ஜம்மு காஷ்மீர் இராச்சியத்துடன் இணைத்துக் கொண்டார். ரண்பீர் சிங் பாரசீக மொழி, சுவிடீஷ் மொழி மற்றும் ஆங்கில மொழிகளில் புலமை பெற்றவர். குலாப் சிங்கிற்குப் பின்னர் ரண்வீர் சிங் ஜம்மு காஷ்மீர் இராச்சியத்தின் மன்னரானர்.

குடும்பம்
---------

ரண்பீர் சிங் ஐந்து மனைவிகளை திருமணம் செய்து கொண்டு ஆறு குழந்தைகளைப் பெற்றவர். அதில் நான்கு ஆண் ஆகும்.

ரண்பீர் சிங்கிற்கு பின்வந்த ஜம்மு காஷ்மீர் ஆட்சியாளர்கள்
--------------------------------------------------------

* பிரபதாப் சிங் (18 சூலை 1848 – 23 செப்டம்பர் 1925).
* ஹரி சிங் (30 செப்டம்பர் 1895 – 26 ஏப்ரல் 1961).
* கரண் சிங்

மேற்கோள்கள்
-----------

1. ↑  JAMMU & KASHMIR

வெளி இணைப்புகள்
---------------

|  |
| --- |
| ரண்பீர் சிங் **டோக்ரா வம்சம்****பிறப்பு:** ஆகஸ்டு 1830  **இறப்பு:** 12 செப்டம்பர் 1885 |
| ஆட்சியின் போது இருந்த பட்டம் |
| முன்னர்**குலாப் சிங்(மகாராஜா, ஜம்மு காஷ்மீர் இராச்சியம்)** | **மகாராஜா** | பின்னர்**பிரதாப் சிங்** |
**ஜஸ்டின் பால் தெரூக்சு** (ஆங்கில மொழி: *Justin Paul Theroux*) (பிறப்பு: ஆகத்து 10, 1971) என்பவர் அமெரிக்க நாட்டு திரைக்கதை ஆசிரியர், நடிகர், திரைப்படத் தயாரிப்பாளர் மற்றும் இயக்குநர் ஆவார். இவர் 2001 ஆம் ஆண்டு மர்மத்திரைப்படமான 'முல்ஹோலண்ட் டிரைவ்' மற்றும் திரில்லர் திரைப்படமான 'இன்லாண்ட் எம்பயர்' (2006) போன்ற படங்களில் இயக்குனர் டேவிட் லிஞ்ச் என்பவருடன் இணைந்து பணியாற்றியதன் மூலம் அறியப்படும் நபர் ஆனார்.

இவர் 'அமெரிக்கன் சைக்கோ' (2000), 'சார்லீஸ் ஏஞ்சல்ஸ்: ஃபுல் த்ரோட்டில்' (2003), 'ஸ்ட்ரேஞ்சர்ஸ் வித் கேண்டி' (2005), 'வாண்டர்லஸ்ட்' (2012), 'தி கேர்ள் ஆன் தி ரயில்' ( 2016), 'தி ஸ்பை ஹூ டம்ப்ட் மீ' (2018) மற்றும் 'ஆன் தி பேஸிஸ் செஸ்' (2018) போன்ற பல திரைப்படங்களிலும் நடித்துளளார் என்பது குறிப்பிடத்தக்கது. 2010 ஆம் ஆண்டு வெளியான மீநாயகன் திரைப்படமான அயன் மேன் 2 என்ற திரைப்படத்திற்கு திரைக்கதை எழுதியுள்ளார்.

ஆரம்பகால வாழ்க்கை
-----------------

இவர் ஆகத்து 10, 1971 இல் ஐக்கிய அமெரிக்காவில் வாசிங்டன், டி. சி. என்ற நகரில் பிறந்தார். இவரது தாயார் ஃபிலிஸ் கிரிசிம் தெரூக்ஸ் ஒரு கட்டுரையாளர் மற்றும் எழுத்தாளர் ஆவார், மற்றும் அவரது தந்தை யூஜின் ஆல்பர்ட் தெரூக்ஸ் ஒரு வழக்கறிஞர் ஆவார்.

மேற்கோள்கள்
-----------

1. ↑  "Justin Theroux". *Celebrity Watchlist*. IMDb. February 16, 2019. May 26, 2021 அன்று பார்க்கப்பட்டது.
2. ↑  "Justin Theroux Biography: Screenwriter, Actor, Director (1971–)". Biography.com / A&E Networks). March 23, 2016 அன்று மூலம் பரணிடப்பட்டது. August 6, 2015 அன்று பார்க்கப்பட்டது.
3. ↑  Marchand, Philip (November 21, 1998). "Odd Authors? It Takes One to Know One" (abstract). .
4. ↑  Arnold, Gary (October 12, 2001). "Smoke and Mirrors". The Washington Post (via Davidlynch.de). September 4, 2012 அன்று மூலம் பரணிடப்பட்டது. August 13, 2012 அன்று பார்க்கப்பட்டது.

வெளியிணைப்புகள்
---------------

* ஐ.எம்.டி.பி இணையத்தளத்தில் ஜஸ்டின் தெரூக்சு
**மகாநதி இரண்டாம் இரயில் பாலம்** (*Second Mahanadi Rail Bridge*) இந்திய மாநிலமான ஒடிசாவில் கட்டாக் நகருக்கு அருகே மகாநதியின் மீது கட்டப்பட்டுள்ள இரயில் பாலமாகும்.

மகாநதி முதல் இரயில் பாலம் 1899 ஆம் ஆண்டு சனவரி மாதம் 1 அன்று திறக்கப்பட்டது. ஒவ்வொன்றும் 100 அடி (30.48 மீட்டர்) நீளம் கொண்ட 64 இடைவெளிகளைக் கொண்டிருந்தது. 19 அடி 6 அங்குலம் (5.94 மீட்டர்) விட்டம் கொண்ட கிணறுகளில் குறைந்த அளவு நீர் மட்டத்திற்கும் கீழே 60 அடி (18.28 மீட்டர்) ஆழம் வரை மூழ்கியிருந்தது. மகாநதி முதல் இரயில் பாலத்தின் கட்டுமானப் பொறியாளராக வில்லியம் பெக்கெட் பணியாற்றினார். 1901 ஆம் ஆண்டு பாலம் கட்டுமானம் குறித்து இவர் சமர்ப்பித்த கட்டுரைக்காக கட்டடப் பொறியாளர் நிறுவனம் இவருக்கு தங்கப் பதக்கம் வழங்கியது.

2.1 கிலோமீட்டர் (1.3 மைல்) நீளமுள்ள மகாநதி இரண்டாவது இரயில் பாலம் ₹120 கோடி (US$16 மில்லியன்) செலவில் 2008 ஆம் ஆண்டு கட்டப்பட்டது. இரயில்கள் ஒரு மணி நேரத்திற்கு 160 கிமீ (மணிக்கு 99.41 மைல்) வேகம் செல்லும் வகையில் பாலம் வடிவமைக்கப்பட்டுள்ளது. நிலநடுக்கத்தைத் தாங்கவும் போதுமான நடவடிக்கைகள் எடுக்கப்பட்டுள்ளன.

மேற்கோள்கள்
-----------

1. 1 2  "East Coast Railway". 2012-03-26 அன்று மூலம் பரணிடப்பட்டது. 2011-07-06 அன்று பார்க்கப்பட்டது.
2. ↑  "Second rail bridge over Mahanadi commissioned". *தி இந்து* (Chennai, India). 27 July 2008. Archived from the original on 10 அக்டோபர் 2008. .

புற இணைப்புகள்
--------------